
Narva  Linnavolikogu 21.02.2013.a otsuse nr 23 muutmine
1. Asjaolud ja menetluse käik

Narva linna ja MTÜ Loomingulise arengu ja vaba aja veetmise keskus Gagarin (edaspidi MTÜ) vahel on 28.02.2013.a sõlmitud „Äriruumi tasuta kasutamise leping nr 1/623-TK“ (edaspidi Leping). Lepingu alusel kasutab MTÜ Narvas aadressil A. Puškini tn 5 elamus asuvat linnavara – ruume M9 ja M10. Ruume kasutatakse vabaajakeskuse töö korraldamiseks, erinevate käsitööliikide, sh vitraaž, mosaiik, nahatöötlus, inkrustatsioon, punumine, klaasisulatus, vaskehete valmistamine jms. Leping lõppes ära 28.02.2021.a.
Lepingu sõlmimise aluseks on Narva Linnavolikogu 21.02.2013.a otsus nr 23.

Narva Linnavalitsusele laekus MTÜ-lt taotlus, milles palutakse pikendada 28.02.2013.a „Äriruumi tasuta kasutamise lepingut nr 1/623-TK“ viie aasta võrra ehk kuni 28.02.2026.a.

Taotleja viitab mh sellele, et MTÜ külastajateks on nii Narva linna kui ka teiste linnade elanikud, sh välismaalased. MTÜ korraldab üritusi, mis on seotud praktilise loominguga, ja osaleb nii Eesti kui ka rahvusvahelistes kultuuriprojektides. Ruumide tasuta kasutamist võimaldatakse regulaarselt loominguliste ürituste korraldamiseks Narva Linnavalitsuse ja partnerorganisatsioonide palvel. Kasutusaja jooksul muutis keskus ruumide sihtotstarvet omal kulul. Ruumid on sisustatud töökodadena kasutamiseks, uuendatud on valgustus- ja ventilatsioonisüsteem, erinevate käsitööliikide, mööbli jaoks on soetatud profiseadmed, sisustatud on ka Eesti oludes unikaalne Murano klaasi töötuba. Erinevate programmide ja isiklike vahenditega on ruumid rekonstrueeritud erivajadustega isikute jaoks, ehitatud on pandus, invakärude jaoks on paigaldatud elektritõstuk, rekonstrueeritud ja sisustatud on WC-ruumid, tehtud on elektrisüsteemi audit. Kulutused moodustavad orienteeruvalt 20 000 eurot.
Sihtasutuste- ja mittetulundusühingute registris avalikustatud MTÜ 2019. majandusaasta aruanne tõendab, et MTÜ osutab tõepoolest elanikele teenuseid tasuta ja kasutab oma tegevuses vabatahtlike töötajate teenuseid tasuta ja ei teeni tulu linnavara arvel. MTÜ tegevus toetatakse annetuste arvel. MTÜ tegutseb linna elanike huvides ja MTÜ tegevusala on unikaalne (sh täiskasvanute kaasamine huviringetesse, käsitöö õppimisesse jne).

Kaaludes lepingu pikendamist tuleb asuda seisukohale, et MTÜ edaspidine tegevus on Narva linna elanike huvides. MTÜ ei kasuta kasutusse antud linnavara tulu saamiseks.  

Sisuliselt taotleb MTÜ olemasoleva lepingu pikendamist. Vara kasutusse andmine oli otsustatud Narva Linnavolikogu haldusaktiga. Arvestades seda asjaolu, et lepingu tähtaeg on lõppenud, tuleb MTÜ poolt esitatud taotlust käsitleda taotlusena, millega palutakse a) muuta haldusakt (Narva Linnavolikogu 21.03.2013.a otsus nr 23) ja b) pikendada lepingut tagasiulutavalt. Narva Linnavolikogu 21.03.2013.a otsuse nr 23 muutmisega taotluses märgitud tingimustel on Lepingu muutmisega linnavara kasutamise tähtaeg 13 aastat. 

Kohaliku omavalitsuse korralduse seaduse § 22 lg 1 p 6 kohaselt kehtestatakse linnavara valitsemise kord valla- või linnavolikogu poolt. Kohaliku omavalitsuse korralduse seaduse alusel oli Narva Linnavolikogu 17.03.2005.a määrusega nr 14 kehtestatud „Linnavara kasutusse andmise kord“ (edaspidi: Kord). Korra § 7 lg 2 p 3 kohaselt võib Linnavalitsuse korraldusega linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult mittetulundusühingutele. Korra § 7 lg 3 kohaselt võib linnavara Linnavolikogu otsuse alusel tasuta või “Üüritasu arvestuse metoodilisele juhendiga” ette nähtust madalama tasu eest kasutusse anda tähtajaga üle 5 (viie) aasta. Seejuures tuleb analüüsida Korra § 60¹ lg 2 sätteid. Korra § 60¹ lg 2 kohaselt võetakse lõplik otsustus kasutuslepingu pikendamise kohta vastu tähtajalise lepingu sõlmimisel – käesoleva Korra §-s 5 sätestatud juhtudel. Korra § 5 lg 1 p 2 kohaselt võtab kinnisasjade kasutusse andmisel otsustuse linnavara kasutusse andmise kohta vastu linnavalitsus kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Antud sätet tuleb tõlgendada koosmõjus Korra § 4 ja § 7 lg 2 ja 3 sätestatuga. Korra § 4 kehtestab, et linnavara kasutuse andmine ilma eelneva enampakkumiseta toimub erandjuhtudel. Korra § 7 lg 2 ja 3 kehtestab, et linnavara tasuta kasutusse andmist erandjuhtudel võib toimuda Linnavolikogu otsuse alusel tasuta või “Üüritasu arvestuse metoodilisele juhendiga” ette nähtust madalama tasu eest kasutusse anda tähtajaga üle 5 (viie) aasta. Korra § 7 lg 2 ja 3 on erinorm, mis kitsendab Korra § 5 lg 1 p 2 kehtestatud linnavalitsuse õiguse otsustada linnavara kasutusse andmist juhul, kui vara antakse kasutusse tasuta. Lähtudes sellest otsustas linnavara MTÜ-le kasutuse andmise linnavolikogu. Arvestades eeltoodut otsustab Lepingu pikendamise juhul, kui vara kasutusse andmise tähtaeg ületab kokku 5 aastat (käesoleval juhul linnavara kasutusse andmise tähtaeg on kokku 13 aastat) linnavolikogu.
Linnavara kasutuslepingu pikendamiseks peavad olema täidetud Korra §-ga 60 ettenähtud eeldused: a) lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel; b) on ilmne, et vara kasutamisest muul viisil ei nähtu linnale olulise kasumi saamist ja 3) kasutaja on kavandanud investeerida kasutatavasse varasse remondi teostamise või vara renoveerimise teel. MTÜ-ga sõlmitud lepingu puhul on kõik esile toodud tingimused täidetud: käesoleval päeval ei tekkinud linnal vajadust kasutada vara avalikel eesmärkidel; puuduvad ettepanekud, mis võimaldaksid eeldada, et vara kasutamine teisel viisil võiks anda linnale olulist kasumit ja MTÜ kavatseb tegeleda vara parendamisega. 
Taotluse haldusakti muutmiseks lahendamisel tuleb arvestada haldusmenetluse seadusega sätestatut. Haldusmenetluse seaduse § 64 lg 1 kohaselt kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. Lähtudes haldusmenetluse seaduse § 68 lg 2 otsustab haldusakti kehtetuks tunnistamise (s.o ka muutmise) haldusorgan, kelle pädevuses oleks haldusakti andmine kehtetuks tunnistamise (s.o muutmise) ajal. Arvestades seda asjaolu, et vara kasutusse andmine on otsustatud Narva Linnavolikogu poolt Lähtudes sellest on taotluse lahendamiseks pädev organ Narva Linnavolikogu, kuna taotluse rahuldamisel muudetakse 21.02.2013.a otsus nr 23 ja linnavara kasutuse tähtaeg pikendatakse kuni 13 aastaks.  
2. Õiguslikud alused

2.1. Kohaliku omavalitsuse korralduse seaduse § 22 lg 1 p 6; Narva Linnavolikogu 17.03.2005.a määruse nr 14 „Linnavara kasutusse andmise kord“ § 7 lg 2 p 3 ja lg 3 ja § 60 ja haldusmenetluse seaduse § 64 lg 1 ja § 68 lg 2 alusel on Narva Linnavolikogu pädev muuta 21.02.2013.a otsuse nr 23 punkti 3.1 ja otsuse muutmine on seaduslik ja põhjendatud.
3. Otsus

3.1. Muuta tagasiulutavalt Narva Linnavolikogu 21.02.2013.a otsuse nr 23 p 3.1. ja sõnastada punkt järgmiselt: „Vabaloomingu ja käsitöö keskuse loomiseks anda enampakkumiseta, otsuskorras, MTÜ-le Loomingulise arengu ja vaba aja veetmise keskus Gagarin (registrikood 80228237) tasuta kasutusse tähtajaga 13 (kolmteist) aastat Narva linnas A. Puškini tänav 5 hoones asuvad keldriruum M9 ja 1. korruse mitteeluruum M10“. 

3.2. Volitada Narva Linnavalitsuse Linnamajandusameti direktorit Jelena Skulatšovat allkirjastama 28.02.2013.a sõlmitud „Äriruumi tasuta kasutamise leping nr 1/623-TK“ pikendamise kokkulepet. 
4. Rakendussätted

4.1. Narva Linnavolikogu kantseleil teha otsus teatavaks asjaosalistele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Tatjana Stolfat
Narva Linnavolikogu

